Es celebra el III Concurs Nacional de marxes mores i cristianes Vila d'Alaquàs
02/10/2006 20:56:00

# Es celebra el III Concurs Nacional de marxes mores i cristianes Vila d'Alaquàs

*   02/10/2006 20:56:00
*   [Imprimir](#)
*   Compartir
*    https://www.alaquas.org/documento.asp?id\_do=9926

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9926%2F0&title=Ajuntament%20d%27Alaqu%C3%A0s.%20Premsa.Es%20celebra%20el%20III%20Concurs%20Nacional%20de%20marxes%20mores%20i%20cristianes%20Vila%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9926/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9926/9926_Form_4.jpg)](https://www.alaquas.org/ficheros/documentos/2006/2/9926/9926_Form_10.jpg "<a href='https://www.alaquas.org/ficheros/documentos/2006/2/9926/9926_Form_10.jpg' target=_blank><i class='fa fa-external-link' aria-hidden='true'></i>.Es celebra el III Concurs Nacional de marxes mores i cristianes Vila d'Alaquàs</a>")

La marxa mora Missian, de Miguel Ángel Ibiza Zaragozá va ser la guanyadora

El dissabte 30 de setembre es va donar a conèixer públicament el guanyador del III Concurs Nacional de Marxes Mores i Cristianes Vila d'Alaquàs organitzat per l'associació de Moros i Cristians Perolers, l'Ajuntament d'Alaquàs i la Unió Musical de la ciutat. Aquesta iniciativa té l'objectiu de divulgar les diferents festes d'Alaquàs i potenciar la creativitat de la composició musical. Aquest concurs es va posar en marxa fa tres anys per celebrar el 25 aniversari de la festa de Moros i Cristians.

L'Alcalde d'Alaquàs, Jorge Alarte, va estar l'encarregat de lliurar el primer premi que enguany ha recaigut sobre Miguel Ángel Ibiza Zaragozá amb la composició mora Missian. La dotació econòmica del premi ha estat 1.800 euros.

L'Associació ha instaurat enguany per primera vegada els premis als millors caporals de la desfilada de Moros i Cristians de les Festes Majors d'Alaquàs de 2006. Pel que fa al bàndol cristià, Laia Hernández i Pepe Sales, de la filà Almogàvers han estat els premiats. D'altra banda, Carlos Ibáñez de la filà Alcassabars, i Sonia Gil de la filà La Haima, van ser els escollits del bàndol moro.

Les i els components de la Banda Simfònica de la Unió Musical d'Alaquàs van donar inici a l'acte amb la interpretació de diferents peces musicals. Durant la primera part va sonar Jaume I, composta per Juan Gonzalo Gómez Deval; Pepe Bas, de Pablo Sánchez Torrella i, per últim, la peça musical David de Ramón García Soler.

Finalment l'acte es va tancar amb una segona part musical en què s'interpretà l'obra guanyadora, Missian de Miguel Ángel Ibiza, i les peces musicals Danza Colorista composta per Rafael Mullor Grau i Caravana, peça musical de Pedro Joaquín Frances. La Banda Simfònica de l'UMA va estar dirigida durant tota la vetlada per José Vicente Simeó Mañez.